“คลัง” เผยจัดเก็บรายได้รัฐ ครึ่งแรกปีงบ 63 ต่ำกว่าเป้า 1.3% หลังเจอพิษ “โควิด” ทำศก.ชะลอ
"กระทรวงการคลัง" เผยผลจัดเก็บรายได้รัฐ ครึ่งแรกปีงบ 63 ที่ 1.14 ล้านลบ. ต่ำกว่าเป้า 1.3% หลังเจอพิษ "โควิด" ทำศก.ชะลอ
"กระทรวงการคลัง" เผยผลจัดเก็บรายได้รัฐ ครึ่งแรกปีงบ 63 ที่ 1.14 ล้านลบ. ต่ำกว่าเป้า 1.3% หลังเจอพิษ "โควิด" ทำศก.ชะลอ
29 เม.ย. 2563

นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วงครึ่งแรกของปีงบประมาณ 2563 (ต.ค.62 – มี.ค.63) ว่า รัฐบาลจัดเก็บรายได้สุทธิ จำนวน 1,143,571 ล้านบาท ต่ำกว่าประมาณการตามเอกสารงบประมาณ 15,572 ล้านบาท หรือ 1.3% และต่ำกว่าช่วงเดียวกันของปีก่อน 1.5%
ทั้งนี้ รายได้จัดเก็บได้ต่ำกว่าประมาณการ เนื่องจากมีการขยายเวลาการยื่นแบบแสดงรายการและชำระภาษีให้แก่ผู้มีหน้าที่เสียภาษีเงินได้บุคคลธรรมดา ประกอบกับได้รับผลกระทบจากการชะลอตัวทางเศรษฐกิจ เนื่องจากการแพร่ระบาดของโรคติดเชื้อไวรัสโคโนา 2019 (โควิด-19)